**СОДОКЛАД**

|  |  |
| --- | --- |
| «А.Байтұрсынов атындағы Қостанай мемлекеттік университеті» РМКгуманитарлық-әлеуметтік факультет | РГП «Костанайский государственный университет имени А.Байтурсынова»гуманитарно-социальный факультет |

 **АНЫҚТАМА СПРАВКА**

ғылыми кеңес отырысына на заседание ученого совета

 22.06.2018 22.06.2018

 Қостанай қаласы город Костанай

 **Гуманитарлық-әлеуметтік факультеті әдістемелік кеңесінің 2017-2018 оқу жылындағы жылдық есебі**

 2017-2018 оқу жылында гуманитарлық-әлеуметтік факультетінің әдістемелік кеңесі факультет деканынының келісімімен бекітілген жылдық жоспарына сәйкес жұмыс жүргізді. Оқу жылының басында факультеттегі әдістемелік кеңесінің құрамы, оқу жұмысы жоспарының және бағдарламаларының құрамы, сонымен қатар әдістеме кеңесі отырысының жоспары бекітілді.

 Есептік кезеңде әдістемелік кеңестің отырысында оқу-әдістемелік жұмысының (ПОӘК дайындалуы және оларды электронды кітапханаға орналастыруы, мамандықтар бойынша кешенді емтихандардың тест базасының дайындығы, жазғы және қысқы сессияға емтихан билеттері мен тестердің дайындығы) талқыланып, қарастырылды. Мемлекттік емтихан бағдарламалары талқыланып, бекітілді. Кафедралардағы әдістеме жұмысына жауапты оқытушылар бекітілген тақырыптарды қарастырып анықтамалар тапсырды.

 1. Заманауи білім беру технологиясы: кейс технологиясы. Машкова С.Н.

 2. Тілдік емес мамандықтардағы шет тілдерін оқыту мәселелері.

Радчук О.А.

 3. Білім беру үрдісінде студенттердің жеке-психологиялық ерекшеліктерін ескеру Регель О.В.

 4. ЖОО саясаттануды оқытудың белсенді әдістері. Великая О.В.

 5. Психология мамандығы бойынша көптілділік білім беруге көшудің дайындығы Мустафина Б.С.

 6. 5В021000-Шетел филологиясы мамандығы студенттерінің СӨЖ тәжірибесін ұйымдастыру туралы.Алпысбаева З.Т.

 Кафедралардағы жоспарланған басылым жұмыстары А.Байтұрсынов атындағы ҚМУ-дың оқу-әдістемелік басылым жоспарына сәйкес жүргізілді. 2017 жылға жоспарланған басылым жұмысы бойынша психология және педагогика кафедрасының оқытушысы О.В.Ельчищеваның оқу-әдістемелік құралы орындалмады.

2017-2018 оқу жылында факультет бойынша басылымға 21 жұмыс жоспарланды. ЖжКМ кафедрасы – 3 жұмыс, ПЛ кафедрасы– 3; философия кафедрасы – 4; ТжӘК кафедрасы – 5; шетел филология кафедрасы – 1; психология және педагогика кафедрасы– 4; шет тілдері кафедрасы– 2 жұмыс жоспарлады.

Осы уақытқа дейін 12 оқу-әдістемелік құралы факультеттің әдістемелік кеңесінде қарастырылып, ҚМУ ӘК ұсынылды. 9 жұмыс жоспарға сәйкес орындалуда.

ГӘФ корпоративті білім беру курстырына қатысып, сертификат алған оқытушылар

1. Педагогикалық шеберлік мектебі (72 сағат) 6 қатысушы
2. Білім берудегі интернет-ресурстарды құру. (72 сағат) 2 қатысушы .

 3.Оқыту  үрдісіндегі  заманауи  инновациялық  әдіс-тәсілдер (72 сағат) 10 қатысушы .

 4.ЖОО оқытушының психологиялық мәдениеті (72 сағат) 19 қатысушы 5.Кәсіби қазақ тілі.(72 сағат) 2 қатысушы

6. Кәсіби қазақ тілі (72 сағат) 1 қатысушы

ГӘФ оқытушылары біліктілікті арттыру курстарынан өтіп, сертификат алды.

1.«Профессиональные и личностные компетенции преподавателя вуза»

Білім беру және құқықтық технологиялар орталығы. Қарағанды қ. (49 қатысушы)

2.«Инновационные технологии обучения в вузе» Н.Ф. Катанов атындағы Хакассия мемлекеттік университеті. (Ресей, Абакан қ) (45 қатысушы)

 3.«Модернизация высшей школы – важнейший фактор современного образовательного пространства» Білім беру және құқықтық технологиялар орталығы. Қарағанды қ. (8 қатысушы)

4. «Инновационные технологии личностно - ориентированного обучения в образовательном процессе вуза**» Омск педагогикалық мемлекеттік университеті (Омск қ.Ресей)**. (24 қатысушы)

**Гуманитарлық әлеуметтік факультеті әдістемелік инновациялық айлығының есебі**

Бекітілген жұмыс жоспарына сәйкес 01.03.2018 -30.03.2018 аралығында гуманитарлық-әлеуметтік факультетінің Әдістемелік инновациялық айлығы өткізілді.

Әдістемелік инновациялық айлығы аясында жүргізілетін іс-шаралар жоспары мен хабарландырулар университеттің сайтында қазақ және орыс тілдерінде орналастырылды. Жүргізілетін іс-шаралар жоспарланған Әдістемелік инновациялық айлығы бағдарламасын өткізуге байланысты ұсыныстар жасалды.

Әдістемелік инновациялық айлығында ГӘФ психология және педагогика кафедрасының жоспарлаған іс-шаралар жоспары:

 1. Көктем мерекесі -НАУРЫЗ (жауапты – Рахматулина А.Р),

 2. Мастер-класс «Терапия творческим самовыражением» (жауапты –

Ниязбаева Н.Н.)

 3. «Біз- бір командамыз» тренингі барлық факультеттердің студенттеріне арналған, университет деңгейіндегі тәрбиелік іс-шара (жауапты оқытушылар – Ромашева Ж.Ж., Нургазина А.Х.),

 4. «Жизнь без стресса!» тренингі университеттің ПОҚ үшін ұйымдастырылған (жауапты оқытушы – Ордабаева Л.Е.).

Жоспарланған барлық іс-шаралар орындалды.

А.Байтұрсынов атындағы ҚМУ 16 наурыз күні акт залында «Праздник весны – Наурыз!» атты мюзикл өтті. Мюзиклға «Психология» мамандығының 2 курс студенттері, «Агрономия», «Азық-түлік өнімдерін қайта өңдеу технологиясы» мамандықтарының 3 курс студенттері, инженерлік-технологиялық факуьтетінің студенттері, сонымен қатар Қостанай әлеуметтік-техникалық университетінің 2 курс студенті Кайырбек Бердібек қатысты. Студенттер АҚШ-тан келген шет елдік қонақты қарсы алған қазақ отбасы жайлы театрланған қойылым көрсетті. Бұл іс-шара қазақ, орыс, ағылшын тілдерінде жүргізілді.

12 - 15 наурыз аралығында А.Байтұрсынов атындағы № 1 Студенттер үйінде психология және педагогика кафедрасының меңгерушісі, аға оқытушы Ромашева Ж.Ж. және Практикалық психология зертханасының лаборанты Нургазина А.Х. университеттегі барлық факультеттің студенттеріне арнап «Біз -бір командамыз»атты тренинг өткізді. Тренингтің басты мақсаты – бірлік, татулық болған жерде кез келген қиындықтарды жеңуге болады, сонымен қатар өзін-өзі дамыта білу.

1-6 наурыз аралығында психология және педагогика кафедрасының доценті Ордабаева Л.Е университеттегі ПОҚ арналған «Жизнь без стресса!» атты тренинг өткізді. Бұл іс-шараның негізгі мақсаты – қатынасушыларға күйзелістен шығу жолдарын меңгерту.

«Терапия творческим самовыражением» атты мастер-класс кафедра филиалы «Академиялық орталық Start» базасы негізінде өткізілді. «Адамдардың эмоцияларын балалардың көзқарасымен қабылдауы» тақырыбында суреттер салынып, гуманитарлық-әлеуметтік факультетінде көрме ретінде ұйымдастырылды. Психология және педагогика кафедрасының түлектері Лепко В., А.Нурашева; Д.Туркестанованың жетекшілігімен «Эмоции человека глазами детей» атты тақырыбындағы суреттерді балалар студиясының тәрбиеленушілері салды.Жоспардан тыс п.ғ.к. кафедра доценті А.И.Клименконың жетекшілігімен «Психология» мамандығы 1 курс студенттерінің қатысуымен «Час откровений души» атты әдістемелік іс-шара өткізілді.

Журналистика және коммуникативті менеджмент кафедрасы гуманитарлық-әлеуметтік факультетінің әдістемелік инновациялық айлығын өткізу барысында белсене ат салысты. 14.03.2018ж. А.Байтұрсынов атындағы ҚМУ № 1 ғимаратының акт залында кафедра оқытушылары жұмыс берушілердің қатысуымен «Мамандық ұраны» атты іс-шара өткізді. Іс-шараға Қостанай қаласы және облысы бойынша ( № 1, № 2, № 23, № 6, №5, № 9, № 8, №115, № 11, №16, №4, №18, ФМЛ) мектеп бітіруші түлектері, сонымен қатар гуманитарлық-әлеуметтік факультетінің түлектері шақырылды. Іс-шарада ҚМУ-ға түсуге қызығушылық танытқан 98 талапкер, мектептердің оқу ісі жөніндегі орынбасарлары, мұғалімдер, ата-аналар қатысты. Жұмыс берушілер тарапынан Жұматай Кәжімжан «Қостанай таңы» газеті бас редакторының орынбасары, Исмайлов С.П., «Костанай Агро» қалалық газетінің тілшісі қатысты. Үгіт-насихат жұмыстарын жүргізу үшін талапкерлермен жайлы ақпараттар ГӘФ-тің кафедраларына берілді.

Кафедра оқытушылары Мухамбетжанова А.Р. және О.Г. Кунгурова осы іс-шараны өткізуге жауапты оқытушылар болды. Шетел тілі, тіл және әдебиет теориясы, психология және педагогика кафедралары әуезді әндер мен мамандыққа байланысты «Бізге оқуға кел!!!», «Менің университеттегі бір күнім», «Біздің мамандықты таңда!» тақырыптарында бейнероликтер дайындады. Студенттер «Мамандығым – мақтанышым» тақырыбында өздерінің мамандықтарының еңбек нарығында сұранысқа ие мамандық екендігіне көздерін жеткізді.

Жалпы алғанда іс-шара жоғары деңгейде өтті. Шақырылған қонақтар белсене атсалысты. Бұл іс-шара мектеп оқушыларының қызығушылықтарын арттыра түсті. Гуманитарлық-әлеуметтік факультетінің 1 курс студенттері әдістемелік инновациялық айлығы аясында кафедра оқытушылары У.Какимбек және М.Б. Булатованың жетекшілігімен «Мамандығым – мақтанышым» тақырыбында қабырға газеті сайысына қатысты. Сонымен қатар кафедра студенттері әдістемелік-инновациялық айлық жоспарына сәйкес әлуметтік желілерде іс-шаралардың өту барысымен ақпараттандырып отырды.

Практикалық лингвистика кафедрасы әдістемелік-инновациялық айлығы аясында «Білім берудің белсенді тәсілдері мен технологиялары» тақырыбында семинар өткізді.

Әдістемелік семинарды өткізу мақсаты - оқытушылардың шығармашылық белсенділіктерін арттыру, білім беру жүйесіне педагогикалық технологияларды енгізу. Әдістемелік семинарды ұйымдастырудың негізгі мақсаты - оқу процесінде педагогикалық технологияларды енгізіп, оқытушылардың шығармашылық белсенділіктерін арттыру; білім берудегі жаңа технологияларды қолдану, шығармашылық ізденісте жұмыс жүргізетін оқытушылармен тәжірибе алмасу. Семинарда аудиториядағы оқытушылармен бірлесіп жұмыс жұмыс жүргізілді. Оқыту түрі – инновациялық, Семинарды ұйымдастырушылар ұсынылған маериалдың мазмұнына мынадай талаптар қойды. Бұл талап бойынша әдістер мен тәсілдердің, білім берудегі жаңашылдықтардың, ізденістердің нақты көрсеткішін сипаттау. Әдістемелік панорамалар идеясы семинарын өткізу барысында оқытушылар барлық сабақ барысын түбегейлі көрсеткен жоқ. Оқытушылар өздерінің сабақ барысында қолданылатын әдіс-тәсілдерінің ішінде педагогикалық жаңашылдық пен ізденіске бағытталған тұстарын нақты көрсетуге тырысты. Семинарда университетте оқытылатын мамандық түрлеріне байланысты сөз сөйлегендер әртүрлі салада ой-пікірлерін білдірді. Қатысушы оқытушылар бір-бірінің әдіс-тәсілдерімен алмасып, өздерінің педагогикалық жаңа идеяларымен бөлісіп, тәжірибелерін толықтырды.

Әдістемелік панорамалар идеясы семинарын ұйымдастырған Практикалық лингвистика кафедрасының доценті Нурсеитова А.К. және кафедра оқытушысы Беркенова Б.Б. Семинарда оқытушылар бағдарламаға сай сөз сөйледі.

 Шет тілдері кафедрасының оқытушылары Завитова Т.Ю., Кучерявая Т.Л. «Шет тілі арқылы әлемді тану: елтану, тарих , мәдениет» атты студенттердің ІІІ халықаралық ғылыми-практикалық конференциясын өткізді. Конференцияда төрт секция жұмыс жүргізді: 1-секция. Шет тілі арқылы этникалық мәдениетті тану. 2-секция. Қоғамдағы әлеуметтік-саяси мәселе. 3-секция. Мәтін: прагматикалық, мәдени, аудармашылық және когнитивті аспекті.4 – секция. Қазақстандағы латын әліпбиіне көшу мәселесі. . Конференцияның мақсаты- студенттердің ғылыми және шығармашылық танымдарын ашу; А.Байтұрсынов атындағы ҚМУ және басқа да ЖОО студенттерінің өзін-өзі кәсіби жетілдіру; студенттердің оқу-ізденушілік жұмыстарының қорытындысын ұсыну және олардың оқитын тіліндегі ел туралы білімінің нәтижесін көру. Конференция бағдарламасына ағылшын, қазақ,орыс тілдеріндегі 70-тен астам баяндама енгізілді. Оқытушылардың жетекшілік етуімен конференцияға 1-3 курс студенттері қатысты. Студенттер өздерінің зерттеу жұмыстарына шығармашылықпен қараған. Баяндама тақырыптары заманауи өзекті мәселелерге қатысты жазылған. Конференцияға Ресей және Украинадан шақырылған студенттер қатысты. Бұл шет тілі кафедраларының арысында тәжірибе алмасып, әріптестік қарым-қатынасты дамытуға септігін тигізеді. Конференцияға қатысу ғылыми ізденіске талаптандырып, кәсіби ағылшын тілін үйренуге жетелеп, тілді үйренуге деген құштарлықтарын арттырып, шет тілін жетік меңгерген мамандар дайындауға үлкен мүмкіндік береді. Студенттердің баяндамалары іштей және сырттай тыңдалды. Коференция соңынан секциялар бойынша орындар берілді.

ГӘФ әдістемелік-инновациялық айлығы аясында философия кафедрасының профессорлық-оқытушылық құрамы 30.03.2018ж. «Тарихтың философиясы мен әдіснамасының мәселелері»» атты дөңгелек үстел ұйымдастырды

 **Модераторлары:** философия ғылымдарының докторы, профессор Колдыбаев С.А., т. ғ. к. Шаукенов Ж.А.

**Әдістемелік семинардың негізі:** Гуманитарлық-әлеуметтік факультетінде әдістемелік инновация айлығын өткізу кестесі -жоспары/ 2017-2018 оқу жылы

**Әдістемелік семинардың уақыты мен орны:** 30.03.2018, 14.00, ГӘФ, 240 аудитория

**Мақсатты аудитория:** А. Байтұрсынов атындағы ҚМУ оқытушылары мен ГӘФ студенттері, «ЧМУ» ЖО ФМББМ, Ш.Қабылбаев атындағы Қостанай Академиясының оқытушылары

Дөңгелек үстелдің мақсаты: тарихи әдіснамалық мәселелерді талқылау: тарихтың маңызды кезеңдеріндегі тарихи сана рөлі, диалектикалық-материалистік ілімі және қазіргі заманғы тарихтың дамуы, тарихи ғылым үшін этнос және пассионарлық туралы Л.Н. Гумилевтің іліміндегі маңызды мәселелері , еуразиялық ілімі, тарих ғылымындағы пәнаралық тәсілдері мен тарихи байланыстары, тарихи зерттеулердің тарихи қағидасы ретінде.

Дөңгелек үстел проф. С.А. Колдыбаевтың кіріспе сөзімен басталды. Сәлемдемеден кейін ол тарихтың әдіснамасын анықтау мәселелеріне байланысты өзінің ойын білдірді.

**Сөз сөйлегендер:**

Ф. ғ. к. Качев Д.А. марксизм тарихи философиясының методологиялық негіздері және бүгінгі күннің өзектілігі

Ф. ғ. к. Бондаренко Ю.Я. Адами бірлікті іздестірудің диалектикасы және оның рухани және діни аспектілері туралы

Ф. ғ. к. Видершпан A.В. Л.Н.Гумилевтің этногенез теориясы тарихтың әдіснамасы ретінде қарастыруға болады ма?

Аға оқытушы Какенов М.К. Л.Н. Гумилевтің этногенез теориясы туралы

Ф. ғ. к. Тойматаев Д.Б. Шәкәрім және Лев Толстойдың моральдық ерекшелігін анықтайтын императивтілік туралы

Ф. ғ. к. Курзова Н.А. Л.Н. Гумилевтің «Пассионарлық теориялары» туралы.

 Дөңгелек үстелдің қорытындысын проф. Колдыбаев С. өткізді : Тарихи зерттеу әдістемесі әдіснамалықтан ерекшеленуі керек. Бұл сондай-ақ «әдіс» және «әдістеме» ұғымдарының арасындағы қатынастарға да қатысты. Әдіснама - тарихи білім мен танымның теориясы. Әдістеме – бұл техника, тарихи зерттеулердің әдісі немесе әдістері.

Осы дөңгелек үстелге қатысқандардың барлығы дөңгелек үстел тақырыбы, мінез-құлық түрі, лекциялар және жеке қасиеттер туралы оң пікір білдірді.

Дөңгелек үстелдің негізінде тарихтың әдіснамасы мен философиясының жинағы жарыққа шықты. (Дөңгелек үстел материалдары, Қостанай қаласы, 30 наурыз 2018 ж.) / Жалпы ред. Колдыбаев С.А. және Качеев Д.А. / Қостанай: Ахмет Байтұрсынов атындағы Қостанай мемлекеттік университеті. - 142 б.

Жинақта тарихтың әдіснамасының өзекті мәселелері: тарихтың сын кезеңдеріндегі тарихи сананың рөлі, диалектикалық-материалистік ілімі және қазіргі заманғы тарихтың дамуы, тарихи ғылым үшін этнос және пассионарлық туралы Л.Н. Гумилевтің іліміндегі маңызды мәселелері , еуразиялық ілімі, тарих ғылымындағы пәнаралық тәсілдері мен тарихи байланыстары, тарихи зерттеулердің тарихи қағидасы ретінде қарастырылды.

Жинақ философтарға, тарихшыларға, тарих әдіснамасының мәселелерін зерттеуге мүдделі адамдарға арналған.

Модераторлары: философия ғылымдарының докторы, профессор Колдыбаев С.А., т. ғ. к. Шаукенов Ж.А.

ГӘФ әдістемелік-инновациялық айлығы аясында тіл және әдебиет теориясы кафедрасы келесі іс-шараларды өткізді:

06.03.2018 ж. бас ғимараттың оқу залында «Бүгінгі қыз – болашақ ана» атты дөңгелек үстел ұйымдастырылды. Дөңгелек үстелге қонақ ретінде көп балалы ана, практикалық лингвистика кафедрасының аға оқытушысы Алтыбаева А.Б., облыстық «Қазақстан-Қостанай» телерадиокомпаниясы «Ақ орамал» бағдарламасының теле жүргізушісі Өміржан А. Сонымен қатар 5В020500-Филология мамандығының студенттері және кафедра оқытушылары қатысты. Дөңгелек үстелде көтерілген басты мәселе қыз баланың тәрбиесі, қазіргі кездегі әйел рөлі, жеке тұлға ретіндегі ана рөлінің маңыздылығы.Іс-шара қонақтары мен қатысушылар өмірлік тәжірибелерімен ой бөліссе, аға буын өкілдері қазіргі таңдағы қыз тәрбие жөнінде ойларын ортаға салды.

14.03.2018 ж.9-11 сынып (№ 9, №10, №115, ГСМ қала мектептері) оқушыларының қатысуымен «Ахмет саңылақтары» атты интеллектуалды ойын өткізді. Бұл іс-шарада қазақ тілі мен әдебиеті пәніне қызығушылық танытқан оқушылар өздерінің білімдерін сынады. Болашақта филология мамандығының иесі болғысы келетін оқушылар қатысқандықтан бұл іс-шара үгіт- насихат жұмысын жүргізу мақсатында ұйымдастырылды. Ойын соңында оқушылар сертификаттармен марапатталды.

5В020500-Филология мамандығының 1,3 курс студенттері «Мамандығым-мақтанышым» тақырыбында қабырға газетін дайындап, 3 орынды иеленді.Ашық есік күніне 3 курс студенттері мамандықтары бойынша презентация дайындады. Кафедра оқытушылары әдістемелік-инновациялық айлығы аясында мастер-кластарға қатысып, ашық сабақтар өткізді. Сонымен қатар «Әдістемелік панорамалар идеясы» айлығы аясында практикалық лингвистика кафедрасы өткізген әдістемелік семинарға қатысты. Әдістемелік-инновациялық айлығының қорытындысы бойынша тіл және әдебиет теориясы кафедрасының аға оқытушысы Ш.И.Төлегенова іс-шараларды өткізуге белсене ат салысқаны үшін мақтау қазымен марапатталды. Сонымен қатар 5В020500-Филология мамандығының студенттері қабырға газеті сайысында 3 орынға иеленді.Бектілген жоспарға сәйкес кафедра доценті Досова А.Т. «Орфография және пунктуация практикумы» пәнінен ашық сабақ өткізді.

ГӘФ әдістемелік-инновациялық айлығы аясында шетел филологиясы жоспар бойынша «Мамандығым мақтанышым» тақырыбында қабырға газетін дайындады . Сонымен қатар журналистика және коммуникаті менеджмент кафедрасы ұйымдастырған «Мамандық ұраны» атты іс-шарасында мамандыққа байланысты презентация дайындады. Кафедра оқу барысына қатысты екі іс-шара ұйымдастырды. 1 курстың Шетел филологиясы және Аударма ісі мамандықтарының студенттеріне «In step with English» атты тілдік олимпиада өткізілді. Жауапты оқытушылар (Смаглии Т., Букреева Р.). Олимпиада барысында тілдік жаттығулар, логикалық тапсырмалар, Puzzl шешу, викториналық сұрақтарды шешу,әр команда өздерінің бейнефильмдерін дайындады. Сонымен қатар «Английский и немецкий глазами студентов» тақырыбында ашық интеграциялық сабақ жүргізді. Жауапты оқытушылар (Шандецкая Ю., Алпыспаева З.) Сабақ барысында мақал-мәтелдер мен карточкалар, Power Point презентациясы , аудиомәтін, интерактивті әдіс, студенттер түсірген бейнефильмдер мен бейнесюжеттер қолданылды. Ашық сабақ барысында студенттер шет тілдерінде сауатты сөйлеп, берілген мәтінді талдап, фактілерді дәлелдеп, жеке мәселелерді қозғап тілді жетік меңгергендіктерін көрсете білді. Бұндай ашық сабақтардың өткізілу мақсаты- студенттердің ойлау қабілетін шыңдап, шет тіліне деген қызығушылықтарын арттыруға, өзге халықтың мәдениеті мен тілін құрметтеуге тәрбиелеу. Студенттердің жеке-бағытталған және шығармашылық дамуы, лингвистикалық дамуы, білім алушылардың мәдениаралық және аудармашылық құзіреттіліктері,лексикалық және грамматикалық дағдыларын ескере отырып, ауызекі тілдерін жетілдіру. Әдістемелік-инновациялық айлығы аясында гуманитарлық -әлеуметтік факультетінің оқытушылары 6 ашық сабақ өткізді. Ашық сабақта оқытушылар жаңа технология түрлері мен интерактивті әдіс-тәсілдерді ұтымды қолданды. Сабақты ұйымдастыруда оқытушылар білім алушылармен өзекті мәселелерді көтеріп, шығармашылықпен қараған. Студенттер сабақ барысында белсене ат салысты. Барлық сабақтар әдістемелік жағынан дұрыс құрылған. Гуманитарлық -әлеуметтік факультетінің әдістемелік айлығының қорытындысы бойынша кафедралар номинация бойынша мақтау қағазымен марапатталды. «Мамандығым- мақтанышым» тақырыбында қабырға газеті сайысы бойынша философия кафедрасы 1 орын, практикалық лингвистика, агрономия кафедралары 2 орын, психология және педагогика, журналистика және коммуникаті менеджмент кафедралары 3 орынды иеленді.

«Үздік кафедра» номинациясы бойынша журналистика және коммуникативті менеджмент кафедрасы талапкерлер арасында «Мамандық ұраны» іс-шарасын университет көлемінде ұйымдастырғаны үшін 1 орынды иеленді.

 Журналистика және коммуникативті менеджмент кафедрасының студенттері өз мамандықтары бойынша «Ең үздік презентация» жасағаны үшін мақтау қағазымен марапатталды.

 Шетел филологиясы кафедрасы «Ең үздік презентация» номинациясы бойынша марапатталды.

 Практикалық лингвистика кафедрасы «Үздік кафедра» номинациясы бойынша «Әдістемелік идеялар панорамасын» университет көлемінде ұйымдастырғаны үшін 2 орын алды.

 Шет тілі кафедрасы «Шет тілі арқылы әлемді тану: елтану, тарих , мәдениет» атты студенттердің ІІІ халықаралық ғылыми-практикалық конференциясын ұйымдастырғаны үшін «Ең үздік кафедра» номинациясы бойынша марапатталды.

Қорытындылар мен ұсыныстар:

1. 2017-2018 оқу жылындағы Гуманитарлық-әлеуметтік факультеті әдістемелік кеңесінің жұмысы қанағаттанарлық деп саналсын.

2. Факультеттегі оқу-әдістемелік қызметті жетілдіруді жалғастыру.

3. ГӘФ әдістемелік-иновациялық айлығында іс-шараларды өткізу барысында оқытушылардың белсенділіктерін арттыру.

ГӘФ ӘК төрайымы А.Нурсеитова